Tá ljóst træ verður vigjørt við olju, verður tað myrkari. Og tað er alt í fínasta lagi, um mann væl at merkja vil hava, at træið skal gerast myrkari. Men hvat so, um tú missur nakrar dropar ella gott tað av olju úr eitt nú olivenoljufløskuni e. l. á eitt ljóst gólv ella á eina ljósa borðplátu úr træi? Eini góð ráð eru at blanda ein lítlan greyt av sápuspønum, eplamjøli og vatni. Legg greytin á oljuplettin í eitt samdøgur ella so. Tá hann er heilt turrur, kann hann sópast ella støvsúgvast burtur. Endurtak viðgerðina einar tvær-tríggjar ferðir, um oljupletturin ikki hvørvur fyrstuferð. Tað keðiliga við hesi viðgerð er tó, at sum oftast verður tað staðið, har greyturin hevur ligið, eitt sindur ljósari enn restin av gólvinum ella borðplátuni. Men nógv halda, at tað er penari at hava ein ljósan plett á einum ljósum borði, enn ein myrkan plett á einum ljósum borði. Royn at vaska alt borðið ella gólvið við sápuspønum, so gerst tað javnari í litinum.